ԱՄՓՈՓԱԹԵՐԹ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ՀՈՒԼԻՍԻ 17-Ի N 982-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ ՆԱԽԱԳԾԻ

	1. Արդարադատության նախարարություն
	16.06.2026թ.

	
	/27.1/31070-2026

	Առաջարկություններ և դիտողություններ չկան

	Ընդունվել է

	2. Պաշտպանության նախարարություն
	19.06.2026թ.

	
	ՊՆ/510/8317-2026

	Առաջարկություններ և դիտողություններ չկան

	Ընդունվել է


	3. Վարչապետի աշխատակազմի պետաիրավական վարչություն
	07.07.2026թ.

	
	02/10.36/23300-2026

	1. Նախագծով առաջարկվում է հիմք ընդունելով Հայաստանի Հանրապետության կառավարության 2018 թվականի ապրիլի 12-ի թիվ 451-Ն որոշման հավելվածի 13-րդ կետը՝ ավելի բարձր վարկանիշ ունեցող բարձրագույն ուսումնական հաստատություն ընդունվելու հիմքով մինչև ուսումնառության ավարտը, սակայն ոչ ավելի, քան 27 տարին լրանալու օրը նոր տարկետում տրամադրել Ալեքս Մարտինի Ալեքսանյանին: Հարկ է նկատել, սակայն, որ գործող կառավարության 2018 թվականի ապրիլի 12-ի թիվ 451-Ն որոշման հավելվածի 13-րդ կետը ամենևին այլ բանի մասին է, իսկ քաղաքացու մասով, ըստ էության, պետք է գործեն ոչ թե վերոնշյալ որոշման կարգավորումները, այլ Կառավարության 2026 թվականի ապրիլի 30-ի N 610-Ն որոշման՝ հաշվի առնելով, որ համապատասխան փոփոխությունների ուժով աշխարհի լավագույն բարձրագույն ուսումնական հաստատություններում սովորելու համար քաղաքացիներին պարտադիր զինվորական ծառայության զորակոչից տարկետում տալու հետ կապված հարաբերություններն արդեն համապարփակ կերպով կարգավորվում են տվյալ որոշմամբ: Ընդ որում, ըստ Կառավարության 2026 թվականի ապրիլի 30-ի թիվ 607-Ն որոշման անցումային դրույթի կարգավորումներից բխում է, որ Հայաստանի Հանրապետության կառավարության 2018 թվականի ապրիլի 12-ի թիվ 451-Ն որոշման նախորդ խմբագրությունը տարածվելու է միայն 2026 թվականի ամառային զորակոչից տարկետում ստանալու համար ծագած հարաբերությունների վրա, իսկ նախագծով, ըստ էության, կարգավորվում է 2025 թվականի ամառային զորակոչից տարկետում տալու հետ կապված հարաբերությունները: 
Ըստ այդմ, նախագծի ընդունման համար իրավական հիմք կարող է հանդիսանալ ոչ թե Հայաստանի Հանրապետության կառավարության 2018 թվականի ապրիլի 12-ի թիվ 451-Ն որոշումը, այլ Կառավարության 2026 թվականի ապրիլի 30-ի N 610-Ն որոշումը: 			
Միաժամանակ, պետք է նկատել, որ Կառավարության 2026 թվականի ապրիլի 30-ի N 610-Ն որոշման 1-ին հավելվածի 13-րդ կետի հաշվառմամբ՝ քաղաքացուն տարկետում կարող է տրամադրվել ոչ թե մինչև 27, այլ 26 տարին լրանալու օրը:

	[bookmark: _GoBack]Ընդունվել է

	2.Կառավարության 2026 թվականի ապրիլի 30-ի N 610-Ն որոշման 1-ին հավելվածի 17-րդ կետի համաձայն՝ պարտադիր զինվորական ծառայության զորակոչից տարկետում տրամադրելու մասին Հայաստանի Հանրապետության կառավարության համապատասխան որոշման մեջ սահմանվում է, որ տարկետում ստացած քաղաքացին ամառային զորակոչի ժամանակ մինչև սեպտեմբերի 30-ը, իսկ ձմեռային զորակոչի ժամանակ՝ մինչև մարտի 1-ը Կրթության, գիտության, մշակույթի և սպորտի նախարարություն է ներկայացնում համապատասխան կրթական ծրագրով ուսումնառության ընդունվելու և ուսումնառության ժամկետների վերաբերյալ ուսումնական հաստատության կողմից տրված տեղեկանք։ Ապա, նախատեսվում են նաև տեղեկանքը ներկայացնելուն հաջորդող համապատասխան իրավական ընթացակարգը (այդ թվում՝ զինվորական կոմիսարիատների կողմից համապատասխան ժամկետը և ուսումնական հաստատության ամրագրումը) և տեղեկանքը չներկայացնելու իրավական հետևանքները: Չնայած ներկայացված նախագիծը համապատասխան որոշման մեջ փոփոխություն կատարելու մասին է, այն, ըստ էության, հանգեցնում է նոր տարկետման տրամադրման: Ըստ այդմ գտնում ենք, որ նշված քաղաքացու մասով առկա է համապատասխան ժամկետների սահմանման անհրաժեշտություն, ինչը նախագծում առկա չէ:
	Ընդունվել է

	3.	Կառավարության 2026 թվականի ապրիլի 30-ի N 610-Ն որոշման 1-ին հավելվածի 13-րդ կետի համաձայն՝ տարկետում կարող է տրամադրվել միայն ուսումնառության ընթացքում ավելի բարձր վարկանիշ ունեցող բարձրագույն ուսումնական հաստատություն ընդունվելու հիմքով: Մինչդեռ, ինչպես քաղաքացին է նշել իր դիմումում՝ վերջինս մինչև ապրիլի 28-ը պարտավորված է եղել կատարել համապատասխան վճարում՝ իր ընդունելությունը հաստատելու համար: Միաժամանակ, համալսարանի կայքում առկա համապատասխան տեղեկությունների ուսումնասիրությունից պարզ է դառնում, որ նշված վճարման ժամանակին չկատարումը համարվում է ընդունելությունից հրաժարում: Այս համատեքստում պետք է նկատել, որ կարգի պահանջների պահպանվածության գնահատման տեսանկյունից նախագծին կից ներկայացված չէ որևէ տեղեկատվություն, որը կհավաստի, որ քաղաքացին ժամանակին կատարել է վճարումը և վերջնական ընդունվել է նշված ուսումնական հաստատություն:
	Ընդունվել է
Նախագծի կից փաստաթղթերում կցվել է քաղաքացու կողմից ուսումնական հաստատություն վերջնական ընդունելության հիմքը:

	4.	Որպես տեխնիկական դիտարկում հարկ է նկատել, որ նախագծի 1-ին կետի 2-րդ ենթակետով առաջարկվող կետադրական նշան փոխարինումն անհրաժեշտ չէ՝ հաշվի առնելով, որ լրացվող կետն ինքնուրույն է և նախորդ կետի հետ առնչություն չունի:
	Ընդունվել է



